**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 6-7 IUNIE 2019**

**HOTĂRÂREA NR. 03**

**privind aprobarea proiectului de buget al**

**Uniunii Naționale a Barourilor din România pe anul 2019**

 *Congresul Avocatilor, întrunit la 6-7 iunie 2019 în București, constituit în conformitate cu dispozițiile art. 61 alin. (1) din Legea nr. 51/1995 pentru organizarea şi exercitarea profesiei de avocat, republicată, cu modificările şi completările ulterioare (în continuare Lege),*

 *Văzând dispozițiile art. 63 alin. (1) lit. a) din Lege,*

 *După analiza şi dezbaterea proiectului de buget al U.N.B.R. astfel cum acesta a fost supus dezbaterii Corpului profesional al avocaţilor, începând cu data de 27 mai 2019, afișat pe pagina web a Uniunii Naţionale a Barourilor din România (în continuare U.N.B.R.),* [*www.unbr.ro*](http://www.unbr.ro/)*, comunicat prin poșta electronică tuturor barourilor şi, prin grija acestora, membrilor Congresului, în forma prevăzută de art. 14 alin. (5) din Regulamentul de organizare şi funcţionare a U.N.B.R. şi de desfăşurare a şedinţelor Consiliului U.N.B.R.,*

**HOTĂRĂŞTE:**

 **Art. 1.** – Se aprobă proiectul de buget al U.N.B.R. pe anul 2019, astfel cum acesta a fost supus dezbaterii şi aprobării în Congresul avocaţilor.

 **Art. 2.** – Prezenta Hotărâre se va aduce la îndeplinire de Comisia Permanentă și Departamentele U.N.B.R..

 **Art. 3.** – Hotărârea se comunică prin e-mail barourilor, care vor asigura publicitatea hotărârii pe raza fiecărui barou, Departamentului Economico – financiar şi administrativ al U.N.B.R. și se afișează pe pagina web a Uniunii Naționale a Barourilor din România ([www.unbr.ro](http://www.unbr.ro/)).

**pentru Prezidiul Congresului,**

**P R E Ş E D I N T E U.N.B.R.**

**Av. dr. Gheorghe FLOREA**